পাবনায় আবারও কুপিয়ে হত্যা, লাশ ক্ষত-বিক্ষত
ঢাকা, ১৪ নভেম্বর ২০১৮, বুধবার ()
৯ নভেম্বর ২০১৮, শুক্রবার
প্রকাশিত: 10:34 আপডেট: 10:49
পাবনা সদর উপজেলায় সোহেল হোসেন (২২) নামে এক যুবককে শ্বাসরোধ ও কুপিয়ে হত্যা করেছে দুর্বৃত্তরা। শুক্রবার (৯ নভেম্বর) সকাল ৮টার দিকে মধুপুর মাদ্রাসা রোড়ের একটি মাঠ থেকে ক্ষতবিক্ষত লাশ মরদেহটি উদ্ধার করা হয়।
গত মঙ্গলবার রাতে পাবনা এডওয়ার্ড কলেজে মেধাবী শিক্ষার্থী সৈয়দ আহমেদ মিশকাত মিশুকে কুপিয়ে হত্যার দুইদিন পরই আবারও পাবনায় হত্যাকাণ্ডের ঘটনা ঘটলো।
নিহত সোহেল সদর উপজেলার আতাইকুলা থানার মধুপুর গ্রামের হেলাল মিয়ার ছেলে। আগে তাদের বাড়ি ছিল প্রত্যন্ত গ্রামে। কৃষিকাজের পাশপাশি রাজমিস্ত্রির কাজ করতেন সোহেল।
আতাইকুলা থানার ভারপ্রাপ্ত কর্মকর্তা (ওসি) মো. মনিরুজ্জামান ইসলাম জানান, বৃহস্পতিবার (৮ নভেম্বর) রাতে বাড়ি থেকে বের হয়ে আর ফেরেনি সোহেল। শুক্রবার সকালে স্থানীয়রা সোহেলের মরদেহ দেখতে পেয়ে থানায় খবর দিলে পুলিশ গিয়ে মরদেহটি উদ্ধার করে। ময়নাতদন্তের জন্য লাশ পাবনা জেনারেল হাসপাতাল মর্গে পাঠানো হয়েছে।
ওসি আরও জানান, নিহতের গলায় ও শরীরের বিভিন্ন স্থানে আঘাতের চিহ্ন দেখে ধারণা করা হচ্ছে, তাকে শ্বাসরোধে হত্যার পর ধারালো অস্ত্র দিয়ে আঘাত করে মৃত্যু নিশ্চিত করা হয়েছে। তবে কারা কী কারণে তাকে হত্যা করেছে সেটা জানা যায়নি।
নয়াপল্টন রণক্ষেত্র, পুলিশের গাড়িতে আগুন
হঠাৎ চীন সফরে বিএনপির প্রতিনিধি দল
নির্বাচন বানচাল করার উদ্দেশ্যে পুলিশের ওপর হামলা: স্বরাষ্ট্রমন্ত্রী